که‌سیگ خوه‌ی شاردیه سه‌و
تِ هایده سیوک کام که‌لیمه ؟!
له خه‌یال هه‌ر هساره‌یگ
که‌سیگ دره‌و شیه‌ید
ت له خه‌یال کام هساره
ئه‌ول ولات بی په‌لامارا
چه‌و چه‌وه‌کی که‌ید ؟
له ناو
وه‌لنگ هه‌ر داریگ
که‌سیگ هناس کیشید
ت کام دار ئرای هناسیگ
ناسیده‌د ؟!
له تیول هه‌ر شه‌وه‌کیانگ
که‌سیگ منه‌ی خوه‌شی که‌ید
ت منه‌ی خوه‌شی
له گیرفان کام په‌نشه‌مه که‌ی ؟
له‌سینی هه‌ر دیواریگ
ده‌روه‌چیگ چیوزه‌ دی
له کام ده‌روه‌چ
شه‌وه‌کیانیگ
ئراد باله‌وازی که‌ید ؟!
جه‌لیل ئاهنگرنژاد
